根據呢個詮釋，一粒粒子嘅波動係表示緊嗰粒粒子喺唔同位置嘅機會率－喺做量度前，粒粒子會喺空間入面有個波動，每個位置嘅波動大細表示「嗰粒粒子喺嗰個位嘅機會率」，當一粒粒子喺某個位置有大幅度嘅波動嗰陣，噉就表示佢有好大機會喺嗰個位置嗰度，而如果佢喺某個位置嘅波動幅度細嘅話，即係表示佢喺嗰個位置嘅機會好細。